《隐几》
宋代·林希逸

守定残书雪满头，眼前散尽好交游。重拈旧话无人会，纵有新知惹我愁。

是圣是凡谁与辨，非心非物果何求。梦回隐几窗才白，远听林间唤雨鸠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。